Wat is disleksie?Foto: neurodevelopmentcenter.com Een uit elke tien Suid-Afrikaners ly aan disleksie, wat beteken dat sowat vyf miljoen mense in skole en in die werkplek met dié probleem sukkel. Maar wat presies is disleksie? Die term ‘disleksie’ is saamgestel uit twee Griekse woorde wat “swak lees” beteken, alhoewel spel en skryf ook gewoonlik daarby ingesluit word as gevolg van hul noue verband met lees. Die mees algemene oorsaak vir disleksie is dat sekere vaardighede – soos konsentrasie, persepsie en logiese denke – nie behoorlik ontwikkel is nie. Disleksie is dus nie ’n gestremdheid nie, maar eerder ’n onvermoë wat verband hou met die vaardighede wat lees en spel beïnvloed. Alhoewel kinders eers van graad 3 af amptelik vir disleksie getoets kan word, is tekens daarvan in die meeste gevalle reeds heelwat vroeër sigbaar – ouers moet net weet hoe om dit te herken. Die volgende is tekens wat op disleksie dui: Kinders kan nie disleksie ontgroei of permanent daarvan “genees” word nie, maar sodra disleksie gediagnoseer is en behandel word, kan jou kind akademies blom en met die regte ondersteuning en terapie kan hy sy volle potensiaal bereik. Ek deel volgende week wenke oor hoe om disleksie te behandel. Susan du Plessis is ’n onderwyskenner en die eienaar en direkteur van opvoedkundige programme by Edublox, ’n Impak-geregistreerde sentrum.